అన్నమాచార్యుల వారి రెండో భార్య అక్కలమ్మ. ఆమెకు పుట్టిన వారు పెద తిరుమలాచార్యుల వారు. ఈయన కూడా తండ్రి లాగా రోజుకో కీర్తన వేంకటేశ్వరునికి అంకితం చేస్తూ రాశారు. వారు రాసిన ప్రసిద్ధమైన సంస్కృత కీర్తన ఇది. గోవర్ధన గిరిని ఎత్తి గోవులను రక్షించడం చేత గోవిందుడయ్యాడని భారతం చెప్పింది. గోవర్ధనోద్ధరణ సందర్భంలో సురభి పాలతో శ్రీకృష్ణుని అభిషేకించి ఆయనకు గోవిందుడని నామకరణము చేసినట్లు భాగవతంలో వుంది. వరాహావతారంలో రసాతలంలో ఉన్న భూమిని తన కోరలతో పైకి ఉద్ధరించాడు కనుక విష్ణువును గోవిందుడన్నారు. నమ్ముకొన్న భక్తులను నేటి కలి యుగంలో ఆయన ఉద్ధరిస్తాడని మనసారా నమ్ముతూ గోవింద ! గోవింద అని కోట్లాది భక్తులు నోరారా పిలుస్తుంటారు. తనకు సంబంధించిన గోపాలక మిత్రులను, గోగణాలను రక్షించడానికి ఏడు రోజులపాటు శ్రీకృష్ణుడు గోవర్ధన గిరిని చిటికెన వేలి మీద ఎత్తాడు. వారికోసం ఎందరో రాక్షసులను సంహరించాడు. దీనినే పెద తిరుమలాచార్యులు 'శ్రిత గోకుల బృందా !' అన్నాడు.
ఈ కీర్తన లో కవి ప్రయోగించిన 'జగదభిరామ' ప్రయోగం ఎంతో పేరు పొందింది. ఆధునిక చల చిత్ర యుగంలో ఈ ప్రయోగంతో మొదలయ్యే పాట విశేషమైన ఆదరణ పొందిన విషయం అందరికీ తెలిసిందే ! 'అభిరామ' అనే పేరుతో తమిళనాడులో మీనాక్షీ దేవికి పూజలు జరుగుతున్నాయి. స్ఫురణ అంటే మనస్సు మీద మెరుపు అన్నారు రమణ మహర్షి. కాంతి, శబ్ధం రెండింటిని ఈ శబ్దం సూచిస్తుందని వారి మాట. ఇంతటి విశేషార్ధం కల స్ఫురణ సబ్దాన్ని లలితంగా కవి ప్రయోగించాడు. పెద తిరుమలాచార్యులు 'గరుడ తురంగము' అంటే' జగదానంద కారక' అను ప్రసిద్ధమైన కీర్తనలో త్యాగరాజస్వామి 'ఖగతురంగ' అన్నారు. రెండు చోట్లా తురంగ మంటే వాహనమని అర్ధం. పదే పదే స్వామి నామస్మరణ చేస్తే తరిస్తాం. ఈ కీర్తనలో ఉద్ద్యేశ్యం అదే. 'జయలిడగా' అని తండ్రి అన్నమయ్య పలికిన రీతిలో స్వామికి 'జయ జయ' అన్న పెద తిరుమలయ్యను కూడా సాహితీ పరులు 'జయము జయము' అని కొనియాడతారు. స్వస్తి.
annamaachaaryula vaari rendo bharya akkalamma. aameku puttina vaaru peda tirumalaachaaryula vaaru. eeyana kuudaa tandri laga rojuko keertana venkateshwaruniki ankitam chestu raasaaru. vaaru raasina prasiddhamaina samskruta keertana idhi. govardhana girini etti govulanu rakshinchadam chetha govindudayyaadani bhaaratam cheppindi. govardhanoddharana sandarbhamlo surabhi paalatho srikrishnuni abhishekinchi aayanaku govindudani namakaranamu chesinatlu bhaagavatamlo vundi. varaahaavataaramlo rasaatalamlo unna bhoomini tana koralatho paiki uddharinchaadu kanuka vishnuvunu govindudannaru. nammukonna bhaktulanu neti kali yugamlo aayana uddharistaadani manasara nammutuu govinda ! govinda ani kotladi bhaktulu norara pilustuntaaru. tanaku sambandhinchina gopalaka mitrulanu, goganaalanu rakshinchadaaniki edu rojulapatu srikrishnudu govardhana girini chitikena veli meeda ettaadu. vaarikosam endaro raakshasulanu samharinchaadu. deenine peda tirumalaachaaryulu 'shritha gokula brunda !' annadu.
ee keertana loo kavi prayoginchina 'jagadabhirama' prayogam entho paeru pondindi. aadhunika chala chitra yugamlo ee prayogamtho modalayye paata visaeshamaina aadarana pondina vishayam andarikee telisinde ! 'abhirama' ane paerutho tamilanaadulo meenakshi deviki poojalu jarugutunnaayi. sphurana ante manassu meeda merupu annaru ramana maharshi. kaanti, sabdham rendintini ee sabdam suuchistumdani vaari maata. intati viseshaardham kala sphurana sabdaanni lalitamgaa kavi prayoginchaadu. peda tirumalaachaaryulu 'garuda turangamu' ante' jagadaananda kaaraka' anu prasiddhamaina keertanalo tyaagaraajaswaami 'khagaturanga' annaru. rendu chotla turanga mante vahanamani ardham. pade pade swami naamasmarana cheste taristam. ee keertanalo uddyesyam adhe. 'jayalidagaa' ani tandri annamayya palikina reetilo swaamiki 'jaya jaya' anna peda tirumalayyanu kuudaa saahitii parulu 'jayamu jayamu' ani koniyaadataaru. swasti.